《感寓 其十四》
宋代·刘弇

翩翩外黄儿，片玉驻青春。鏖兵彼项籍，菅艾视吾民。

从容出谈彼，桑梓脱沉堙。翻咄蹈海客，胡为苦逃秦。

射戟与弄丸，解粉竟劳神。生子不蚤慧，惜哉襄城人。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。